किसान का बेटा खेलेगा हाॅकी में सेंटर फार्वर्ड
पलसूद के पास चिखल्या गांव के किसान आपसिंह सस्ते का बेटा रतनसिंह का राष्ट्रीय स्तर की हॉकी प्रतियोगिता में चयन हुआ है। वह रांची में आयोजित राष्ट्रीय स्तर की प्रतियोगिता में सेंटर फार्वर्ड से खेलकर मप्र का प्रतिनिधित्व करेगा। जिला हॉकी संघ के सचिव रूपेश मायरिया ने बताया जिला हॉकी संघ के रतनसिंह का चयन हुआ है। जो स्कूल गेम्स फेडरेशन ऑफ इंडिया की 4 से 8 जनवरी तक रांची में आयोजित होगी। इसके लिए रतनसिंह गुरुवार को मुरैना प्री नेशनल कोचिंग शिविर में 26 से 31 दिसंबर तक प्रशिक्षण लेगा। इस उपलब्धि पर संघ ने सम्मानित किया।
रतन संभाग व राज्य स्तर प्रतियोगिता में हुआ शामिल
कोच मुकेश राठौर ने बताया रतनसिंह कक्षा आठवीं में अध्ययनरत होकर क्रीड़ा परिसर बड़वानी का खिलाड़ी है। जो तीन साल से हॉकी का अभ्यास कर रहा है। इस दौरान कई संभाग व राज्य स्तर की प्रतियोगिता में शामिल हुआ है। वर्ष 2015 में संभाग, राज्य व शालेय राज्य की प्रतियोगिता में 19 गोल दागे हैं। सेंटर फार्वर्ड पर अच्छा प्रदर्शन करने से उसका चयन राष्ट्रीय स्तर पर हुआ है। रतनसिंह का अगला लक्ष्य भोपाल हॉकी अकादमी में प्रवेश लेकर इंडिया की जूनियर टीम में खेलना है। इसके लिए रोजाना करीब 4 घंटे का अभ्यास कराया जा रहा है। राष्ट्रीय प्रतियोगिता में चयन के लिए सेंटर फार्वर्ड से खेलने के गुर सिखाए है। प्री नेशनल कोचिंग शिविर में राष्ट्रीय स्तर के कोच उसे टिप्स देंगे। गुरुवार को सम्मान के दौरान प्राचार्य पीएस कापसे, डॉ. ओपी खंडेलवाल, संघ अध्यक्ष महेश जोशी, इकबाल आदिल सहित अन्य लोग शामिल थे।
राष्ट्रीय प्रतियोगिता
अभ्यास करता रतनसिंह।
hin_Deva hin_Deva awa_Deva hin_Deva awa_Deva mar_Deva